Tariful pentru serviciul de sistem al Transelectrica a crescut cu 40%
*ACTUALIZARE - Majorarea tarifului pentru achiziția serviciilor de sistem va avea un efect redus în privința costurilor cu energia electrică suportate de utilizatori, în cazul unui consum casnic anual de 1 - 1,5 MWh creșterea facturii anuale fiind de maximum 3,7 - 5,5 lei/an, informează Autoritatea Națională de Reglementare în Energie (ANRE), potrivit Agerpres.

---
Tariful reglementat pentru serviciul de sistem al Transelectrica a crescut cu 40% începând din această lună, în urma unui ordin ANRE publicat la finele lunii mai, conform unui raport al transportatorului de energie electrică publicat pe site-ul Bursei de Valori București (BVB).